ARRIZABALAGA ARRUZA (EAJ, 2018-11-29):
Eskerrik asko legebiltzarburu andrea. Arratsalde on danori.
Bueno Garrido andreak aurreratu dauen moduan, erdibideko batera heldu gara gaukoan. Egia da, azken aldian hainbat legez besteko, proposamen eta mozio izan ditugula indarkeria matxisten inguruan.
Emakume pentsionisten egoera, soldata arrakala, berdintasun politikak eta hauei egotzi beharreko errekurtsoak, lan prekarietatea, gailu mugikorren aplikazioak, begiraden kode deontologikoa, berdintasun planak, Estatu ituna, sare sozialen bitartez ematen den indarkeria eta abar luze-luze bat.
Guzti hauek indarkeria matxistaren barne daude, indarkeria matxista dira. Emakumeen kontrako indarkeria dira. Batzuk modu sotil batean ezarritakoa eta beste batzuk, gordinak eta ikuserrazak. Indarkeria fisikoa edo heriotza bera.
Eta bueno, eztabaidatu izan dugu azken aldian ba hainbat akordio izan ditugu baita ere.
Ekimen, proposamen, errekurtso, guztiek batzen baitute. Guztiak baitira beharrezkoak. Berdintasun eza gure egunerokotasunean aurkitzen baitugu modu batean edo bestean.
Gure taldearen konpromisoa sendoa da emakumeen kontrako indarkeriaren aurka. Ez dugu erronka makala.
Hori bai, aste honetan bertan indarkeria matxistaren inguruan argitaratutako azken datuak ba bueno xedagarriak dira.
2017. urtean Bizkaian 765 emakume indarkeria matxistaren biktima izan dira. Horietatik % 34a, 31 urtetik beherakoak gainera. 2018ko otsailetik hona, Gipuzkoak 27 aldiz aktibatu izan du eraso sexisten kontrako erantzun publikoaren protokoloa. Araban, 900 emakumek baino gehiago gerturatu dira arreta foru zerbitzura 2017. urtean zehar.
Beraz datuak larriak dira. Esan dudan moduan, erronka makala da. Askotan esan dut, gauzak ez dira egun batetik bestera aldatzen. Eta gai honetan emakumeen aurkako indarkeria oinarritzen eta iraunarazten duten balioak aldatzea behar-beharrezkoa da.
Eraso eta jarrera sexistak ez dira jokoaera isolatuak. Guztiz alderantziz. Emakumeen kontrako bortxakeria ume arotik eta bizitza osoan ahalbidetzen duen sistemaren parte dira. Eta emakumeen segurtasun, askatasun eta gaitasunaren kontra egiten du.
Gure artean, gure gizartean zoritxarrez oraindik badaude halako joerak baimentzen eta onartzen dituzten jarrerak eta portaerak.
Eta inoiz baino gehiago arazo larri hau guztion ahotan dago. Komunikabideek dagokion espazioa eta garrantzia ematen die gero eta gehiago. Bisibilidadea ematen ari da. Eta gizarteak berak ere...
...komunikabideek dagokion espazioa eta garrantzia ematen die, gero eta gehiago. Bisibilitatea ematen ari da eta gizarteak berak ere mezua jasotzen ari den; pasa den astean, begiratu zenbat elkarteratze, manifestazio eta ekitaldi izan ditugu. Duela 10 urte hau ez zen gertatzen.
Berdintasun eza da emakumeenganako bortxakeria ororen oinarrian dagoena eta, beraz, bortxakeria horren borroka eraginkorrak ezinbestean egon behar du balore aldaketa sakon bati lotuta.
Eta horretan dihardugu lanean, ez legealdi honetatik, Euskadin urtean daramatzagu gizon eta emakumeen arteko berdintasuna lortzeko lanean, hainbatetan esan dut. Aitzindari eta adibide izan gara.
Indarkeria matxistaren kontra lan egiten duten elkarte eta programen gehiengoak adierazten duten moduan, prebentzioa, sentsibilizazioa eta jabekuntza lantzea garrantzizkoak dira. Baita ere oso garrantzitsua biktimei arreta.
Eta guzti honetarako tresnak behar ditugu. Tresnak eta baliabideak, lanean jarraitzea, ekarpen berriak jaso eta txertatzea, programak sendotzea eta, nola ez, orain arte hartutako konpromisoak betetzea.
Hauxe da gaur erdibitutako testuaren isla, inolako autokonplazentzia barik eta jakinik oraindik bide luzea dugula egiteko.
Egia da, Arana andrea. Gu eroso sentitu gara gure zuzenketa eta talde proposatzailearen testua berdin antzekoak zirelako, baina gure ustetan gaurko erdibideko hau positiboa da eta bestelako aurrerapauso bat da.
Hartutako akordioak aldez aurretik hartutakoekin batera gehitu egiten dute. Arana andrea, zuk zeuk esan duzu zure taldeak 45 ekimen, 45 baino gehiago uste dut esan duzula, ekimen aurkeztu dituela berdintasunaren eta indarkeriaren alorrean.
Horietatik sei nabarmendu dituzu egin gabe edo erantzun gabe dagoela, 45 baino gehiagotik sei baino, ez. Eta ziur nago horietan lanean ari direla. Beraz, ez da kontraprestazio makala. 45 ekimen baino gehiagotatik oraindik sei erantzun gabe eta ziurrenik erantzun horretan lanean ari direla jada.
Horregatik, bai nabarmendu nahiko nuke akordiotik bakarrik lehengo puntua, ba nola uztailean ekarri beharreko lege proiektu hori atzeratzen ari den eta abar.
Uste dut uztailean bertan edo ekainean izan zela Emakunde berak Berdintasun Batzordean izan genuela eta Batzorde horretan azalpenak eman zizkigun, esanez orain arte lege proiektu horren edukia burutzeko eta abar zer-nolako lanak egin behar izan diren.
Nik uste dut talde guztiek bat egin genuela momentu horretan, positibotzat hartzen genituela eta uste dugula beharrezkoak direla behar horiek ondo egindakoak izatea, patxadazkoak izatea eta, beraz, uste dut ulergarria dela atzerapen hori.
Horregatik berriro ere eskatzen diogu horrela konpromisoa hartuta dagoelako eta horrela izan behar delako, legealdi honetan denbora izan dezagun lege horretan lan egiteko, baina eskatzen dugu ahalik eta lasterren izan dagien gauzak ondo egin behar direlako, ez bakarrik aurrerako prestakuntzak, baita ere orain txosten juridikoak eta abar egin beharko dira, beraz, guzti horiek igaro eta gero, Legebiltzarrera ahalik eta lasterren etorriko da gure eskura eta denon artean hor bai izango dugula beste erronka handi-handi bat eta benetan espero dut akordio zabaletara heltzeko aukera izatea.
Beraz, eskerrak ematea baino ez dut talde proposatzaileari izandako prestutasunagatik eta elkarlanerako deialdia agin nahi dut beste behin ere. Elkarlana alderdi politiko eta gizarte agente guztien artean honelako akordio sendoak hartu ahal izateko, sailen arteko elkarlana, erakunde arteko elkarlana eta, bueno, elkartegintzarekin baita ere elkarlana.
Besterik ez, eskerrik asko.